દહેજ સેઝ તથા જીઆઇડીસીમાં 300 કરતાં વધારે કંપનીઓ કાર્યરત છે જેમાં કર્મચારીઓ તથા માલસામાનની હેરાફેરી માટે રોજના 3,000 કરતાં વધારે વાહનોની અવરજવર રહેતી હોય છે.આ વાહનચાલકો પાસેથી લાખો રૂપિયાનો ટેકસ વસુલવામાં આવતો હોવા છતાં રસ્તાની મરામત માટે જીએસઆરડીસી ઉદાસીન જોવા મળી રહયું છે. ટેકસની વસુલાત છતાં સારા રસ્તાની સુવિધા મળતી નહિ હોવાથી વાહનચાલકોમાં રોષની લાગણી જોવા મળી રહી છે. દર વર્ષે ચોમાસામાં ખાડા પડી જતાં હોવાથી વાહન પલટી મારી જાય તેવી સ્થિતિનું નિર્માણ થાય છે. રસ્તા પર નાંખવામાં આવેલી કવોરી ડસ્ટથી હાલ વાહનચાલકો પરેશાન છે.